A magyar labdarúgó-válogatott 2006-ban nyolc mérkőzést játszott. Négy barátságos találkozón és négy Európa bajnoki-selejtezőn szerepelt az együttes. Az évet három barátságos mérkőzéssel kezdte a csapat: Új-Zéland ellen győzelemmel indított a csapat, majd Angliával találkozott, amely az angolok utolsó felkészülési mérkőzése volt a 2006-os világbajnokságra. A 2008-as Európa-bajnokság társházigazdája, Ausztria ellen ismét diadalmaskodott a válogatott. Az Eb-selejtezőkön hatalmas meglepetésre 2–1 arányban alulmaradt a nemzeti csapat Málta ellen, amely az addigi szövetségi kapitány Bozsik Péter állásába került. A szakvezetőt Várhidi Péter váltotta a kispadon, akivel az év utolsó mérkőzését Kanada ellen a válogatott győzelemmel zárta.